钦定古今图书集成/理学汇编/文学典/第050卷 > 上官仪
## 钦定古今图书集成/理学汇编/文学典/第050卷 > 上官仪

按《唐书》本传，“仪字游韶，陕州陕人。父弘，为隋江都宫
副监。大业末，为陈棱所杀。时仪幼，左右匿免，冒为沙
门服濅。工文词，涉贯坟典。贞观初，擢进士第，召授弘
文馆直学士，迁秘书郎。太宗每属文，遣仪视槁，宴私
未尝不预。转起居郎。高宗即位，为秘书少监，进西台
侍郎，同东西台三品。时以雍州司士参军韦绚为殿”
中侍御史，或疑非迁，仪曰：“此野人语耳。御史供奉赤
墀下，接武夔龙，簉羽鹓鹭，岂雍州判佐比乎？”时以为
清言。仪工诗，其词绮错婉媚，及贵显，人多效之，谓为
上官体。麟德元年，坐梁王忠事，下狱死，籍其家。初，武
后得志，遂牵制帝，专威福，帝不能堪，又引道士行猒
胜中人王伏胜发之。帝因大怒，将废为庶人，召仪与
议。仪曰：“皇后专恣，海内失望，宜废之以顺人心。”帝使
草诏。左右奔告后，后自申诉，帝乃悔。又恐后怨恚，乃
曰：“上官仪教我。”后由是深恶仪。始忠为陈王时，仪为
谘议，与王伏胜同府。至是，许敬宗构仪与忠谋大逆
后志也。自褚遂良等元老大臣，相次屠覆，公卿莫敢
正议，独仪纳忠，祸又不旋踵，由是天下之政归于后，
而帝拱手矣。子庭芝，历周王府属，亦被杀。庭芝女，中